এই বৌদ্ধবিহারের নির্মাণ সম্বন্ধে বেশ কিছু কিংবদন্তী কল্পকাহিনী প্রচলিত আছে। একটি কল্পকাহিনী অনুসারে, তিব্বতের তলায় শুয়ে থাকা এক বিশাল "স্রিন-মো" (སྲིན་མོ) বা রাক্ষসীকে ধরে রাখতে বারোখানা দৈবিক মন্দিরের একটি খ্রা-ব্রুগ বৌদ্ধবিহারকে তাঁর বাম কাঁধে স্থাপন করা হয়। অপর একটি কিংবদন্তী অনুসারে, বৌদ্ধবিহারটির নির্মাণের পূর্বে ঐ স্থানে একটি হ্রদ ছিল যেখানে একটি পাঁচ মাথাওয়ালা ড্রাগনের বসবাস ছিল। স্রোং-ব্ত্সন-স্গাম-পো ধ্যানবলে এক বিরাট বাজপাখির আহ্বান করেন যা ঐ ড্রাগনকে পরাজিত করে হ্রদের সমস্ত জল খেয়ে মন্দির নির্মাণের স্থান করে দিয়েছিল।

কিংবদন্তী
সাজসজ্জা
অবস্থান
ইতিহাস